  Туспуктэм: vk.com (Светлана Болотникова) Наталия Сильвестрова 5-8 пӧсьтолэзе Сьӧлтаын Дышетскисьёслэн спортъя XXIII элькун фестивальзы ортчиз. Ӵошатсконъёсы 900-лэсь трос дышетскисьёс пыриськизы. Со сярысь Удмуртиысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. Пиналъёс волейболын, баскетболын, мини-футболын, мини-лаптаын но капчи атлетикаын кужымзэс эскеризы. Со сяна, фестиваль улсын 2022-2023 дышетскон арын спартакиадалы йылпумъянъёс лэсьтӥзы. Вормисе потӥзы: Кар командаос пӧлын: 1-тӥ инты – Можга; 2-тӥ инты – Ижкарысь Октябрь ёрос; 3-тӥ инты – Вотка. Гурт командаос пӧлын 1-тӥ подгруппаын: 1-тӥ инты – Дэри ёрос; 2-тӥ инты – Пичи Пурга ёрос; 3-тӥ инты – Эгра ёрос. Гурт командаос пӧлын 2-тӥ подгруппаын: 1-тӥ инты – Кез ёрос; 2-тӥ инты – Шаркан ёрос; 3-тӥ инты – Можга ёрос. Гурт командаос пӧлын 3-тӥ подгруппаын: 1-тӥ инты – Юкаменск ёрос; 2-тӥ инты – Красногорск ёрос; 3-тӥ инты – Грак ёрос. Тодэ вайытом, 2022-тӥ арын Дышетскисьёслэн спортъя XXII элькун фестивальзы Шарканын радъяськиз. Тегъёс: Спорт фестиваль нылпиос Сьӧлта Удмуртия  